
# Ирада Әюпова: Төзелешнең финал өлешенә җиттек — Камал театры БРИКСка ачылачак

Галиәсгәр Камал исемендәге Татар дәүләт академия театрының яңа бинасы быел вакытында ачылырга тиеш. Бу турыда мәдәният министры Ирада Әюпова журналистларга Мәдәният министрлыгына үткән брифингта әйтте.

«Камал театры бинасын БРИКСка ачарга максат куелган һәм ул ачылачак», – диде ул.

«Төзүчеләр көне-төне эшлиләр. Инде финал өлешенә җиттек: аппаратуралар урнаштырыла башлады, җиһазлар ташыйлар. Хәзер бүлмәләрне кабул итә башладык», – дип дәвам итте министр.

Әюпова Камал театрында булачак дүрт залның да әзерлек дәрәҗәсен тасвирлап чыкты. Ул бер залның – Камера залының тулысынча әзерлеген җиткерде. Универсаль залның техник ягы эшләнеп бетеп баруын әйтте. «Дөньяда булмаган гаҗәеп Шәрыкъ залы да бар. Зур залның да җиһазларын урнаштыра башладылар», – диде ул.

«Рөстәм Нургалиевич БРИКСка ачарга дигән максат куйды. Шушы максат буенча эшлибез – төзүчеләр дә, тикшерүче органнар да», – дип нәтиҗә ясады Ирада Әюпова.

- БРИКС-2024 саммиты Казанда 22-24 октябрьдә үтәчәк.


Рузилә Мөхәммәтова

Следите за самым важным и интересным в Telegram-каналеТатмедиа

## Нет комментариев
Ирада Әюпова: Төзелешнең финал өлешенә җиттек — Камал театры БРИКСка ачылачак